**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидат др Иван Цветановић је, као ванредни професор, у периоду од последњег избора (од маја 2013. до јануара 2018. године), објавио: 33 библиографске јединице, од чега 17 публикација међународног значаја, 6 публикација националног значаја и девет (10) саопштења на међународним и научним скуповима националног значаја, од чега је једна (1) научна монографија међународног значаја у категорији: М12 (самостално ауторско издање), а две научне монографије од националног значаја и то у категорији М42 (једна самостална, а друга у коауторству). У категорији публикација од међународног значаја, кандидат је објавио: један (1) рад у категорији М13, пет (5) у тематским зборницима категорије (М14), три (3) рада у водећим међународним часописима категорије М21, три (3) научна рада у категорији М23, два (2) рада у часописима категорије М24 и два (2) у категорији М33. У часопису категорије М51, аутор је објавио један (1) рад, у категорији М52, један (1), а у категорији М63 два научна рада. Саопштења на научним скуповима, у периоду од последњег избора, било је девет (9), од чега седам (7) у категорији М34 и два (2) у категорији М63. Најзначајнији допринос научно-истраживачког домена, кандидат је, у последњем изборном периоду, остварио научним монографијама: *Pre Adam as the Primal Ancestor*, (2017) Germany, Saarbrücken: LAP Lambert Academic Publishing ISBN 978-620-2-06247-3 (самостално ауторско дело: међународна научна монографија, 107 стр.); *Утицај масовних медија на стил јавног говора*, Ниш: Талија издаваштво ISBN 978-86-80406-38-1 и Институт за политичке студије - Београд ISBN 978-86-7419-300-6 (самостално ауторско дело, 270 стр.) и: *Основи методике јавног наступа – Од мисли до поруке – Деонтолошке и стилске одреднице*, (358 страница, Б5) у коаторству са: проф. др Владетом Радовићем и проф. др Ванчом Бојковим (Ниш: Талија издаваштво ISBN 978-86-80406-36-7 и Институт за политичке студије - Београд ISBN 978-86-7419-298-6).

Број и научна, односно методска усмереност објављених публикација у периоду од последњег избора у научно звање, недвосмислено указују на то да је др Иван Цветановић активно пратио и моделовао кретања у научној и ужој научној области, а нарочито у предметним областима за које је избор предложен. Са три научне монографије, објављене у периоду од последњег избора, кандидат је остварио укупан ауторски опсег од четири (4) научне монографије од међународног, односно националног значаја, док је обрађивана проблематика у свим делима директно повезана са предметним областима за коју је избор предложен. На тај начин кандидат остварује и значајан допринос развоју научног и стручног рада у наставно-научним областима којима се бави. Са становишта подручја предмета за које је кандидат предложен по Конкурсу, као и утемељености предметног извештаја, најважнији су радови у области новинарске стилистике и реторике.

Увидом у објављена научна дела и теоријско-емпиријске радове и саопштења на међународним и домаћим скуповима, могућно је закључити да кандидат располаже компетeнцијама, веома значајним за научна проучавања проблематике у предметним областима Медиолошког усмерења.

На основу наведене аргументације, кандидату: проф. др Ивану Цветановићу, **даје се позитивна оцена** за резултате у научно-истраживачком раду.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА**

Кандидат др Иван Цветановић је, у последњем изборном периоду, као ванредни професор, био ангажован у развоју наставе и других делатности Филозофског факултета и Универзитета у Нишу. У домену развоја наставе, активно радећи на унапређењу квалитета наставног процеса, приступ је континуирано иновирао, прилагођавајући га свим захтевима савременог образовања и актуелне реформе високог образовања.

Иновирање наставног процеса и унапређење квалитета наставног рада кандидата је могуће пратити у неколико сегмената:

* Иновирање програмских садржаја који су понуђени студентима и увођење савремених тема, односно актуелне литературе из проучаване области. Уз то и програмска структура поменутих наставних предмета је обогаћивана многобројним примерима који значајно побољшавају квалитет наставе;
* Иновирање наставног процеса, применом интерактивног приступа и имплементацијом стандарда које подразумевају проактиван метод рада који студентима омогућава да искажу сопствено мишљење, идеје и предлоге, да самостално решавају проблеме, а тиме развијају и критичко мишљење;
* Перманентан развој кооперативних облика наставног рада, развојем вештина тимског рада, сарадње, групне анализе и решавања проблема;
* Успостављање партнерског односа са полазницима у наставном процесу, уз уважавање предлога и мишљења студената, као и пружање подршке у реализацији појединих задатака на индивидуалном и групном нивоу;
* Увођење и развој система континуираног оцењивања у процесу вредновања писаних и усмених одговора студената, односно вредновања предиспитних обавеза.

У домену развоја других делатности Филозофског факултета, кандидат је активно учествовао у релевантним процесима одлучивања, односно унапређења наставно-научног процеса у институцији у којој ради, као и укупног развоја установе.

На основу поменутих активности кандидата, Веће департмана за комуникологију и новинарство, даје **позитивну оцену** за ангажовање у развоју наставе и других делатности факлултета проф. др Ивану Цветановићу.

У Нишу, 16. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Кандидат др Иван Цветановић је, као ванредни професор, у периоду од последњег избора у звање, веома активно радио на иновирању и унапређивању квалитета наставног процеса на предметима на којима је ангажован.

У циљу праћења, вредновања и унапређивања квалитета наставног рада, кандидат je у претходном периоду организовао самоевалуацију, која је, као релевантан параметар, садржала и мишљења студената о наставним садржајима, начинима рада, односу према студентима и процесу оцењивања.

На основу потребних анализа званичних листа за евалуацију, које су у претходном периоду студенти анонимно попуњавали, можемо констатовати да:

* студенти јесу задовољни понуђеним програмским садржајима, мада сматрају да нема довољно прилика за примену знања у пракси;
* већина њих посебно истиче задовољство због примене интерактивног приступа у раду (активност, могућност исказивања сопственог мишљења, идеја, као и предлога за решења проблема, радионичарски начин рада, дискусије...);
* кандидат има коректан однос према студентима, развија партнерство у процесу сазнавања, поштује мишљење других и пружајући подршку у процесу реализације појединих задатака, показује флексибилност у захтевима и томе слично;
* студенти високо цене предности континуираног оцењивања, односно предности парцијалне евалуације, вредновање додатних активности (семинарски радови, порт фолио, активност у дискусији, пројектне активности...), имајући у виду ефикасније студирање и постизање бољег успеха.

Резултати евалуационих листи, указују да су студенти задовољни радом кандидата, што потврђују и резултати интерне евалуације квалитета наставног рада на факултету, на основу чега Веће департмана за комуникологију и новинарство, **даје позитивну оцену** за резултате педагошког радапроф. др Ивану Цветановићу.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ**

Кандидат проф. др Иван Цветановић је три (3) пута био члан комисије за оцену и одбрану докторских дисертација. Ментор у изради дипломских мастер радова, такође јее био три (3) пута. Учешћа у комисијама за израду, оцену и одбрану дипломских и мастер радова, било је више од 40.

Кандидат је председавао и комисијама за избор у звање: *асистент* четири (4) пута, а више од 20 пута био члан комисије. Био је и члан комисије за избор у звање: *ванредни професор*, а члан комисије за избор у звање: *доцент* два (2) пута. Остварено је и више чланстава у комисијама за избор у звања: ванредни професор, доцент и асистент и на нематичним високошколским институцијама.

Значајно је и менторство младим истраживачима на више научно-истраживачких пројеката (студентима, односно докторандима истраживачима у више пројеката медијских и институција културе: „Медиацентар“, AIESEC, „Регионални центар за образовање“, „Протекта“, „Канцеларија за младе“ - Пирот, „Канцеларија за дијаспору“, „Екополисфест“, „Канцеларија за европске интеграције“...). О раду кандидата у процесу припреме и развоја подмладка, превасходно у домену научно-истраживачког рада, сведоче објављени радови у научним часописима и тематским зборницима.

Разноврсна интересовања кандидата и специфичност научне области, омогућавају реализацију менторског рада са студентима у делу израде већег броја семинарских радова, есеја и истраживања актуелних тема и научно-истражиивачког рада у домену изучаване проблематике. Однос који је коректан и сараднички, студентима даје и извесне слободе у избору теме и приступу, а што је нарочито значајно, афирмише креативност и подстиче истраживачку знатижељу. На тај начин дату област је лакше освајати, док су семинарски и дипломски, као и мастер радови бољег квалитета. Повећано интересовање студената за испитивање медиолошких проблема, афирмише и поспешује самоспознају и потенцијално олакшава професионалну оријентацију у будућем развоју.

Имајући у виду све наведене разлоге, може бити констатовано да кандидат поседује потребне компетенције за: мотивацију, праћење и, најзад, обезбеђивање научно-наставног подмлатка на факултету и да су резултати његовог рада у том сегменту задовољавајући, на основу чега се проф. др Ивану Цветановићу **даје позитивна оцена**.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић

